Liepājas Rietumkrasta vidusskola

Liepājas Rietumkrasta vidusskola ir vispārizlītojoša vidusskola Liepājā, kas atrodas Ezerkrasta apkaimē.

  Izglītības programmas 
 vispārējās pamatizglītības (1. – 9.klase) izglītības programma (21011111)
 pamatizglītības otrā posma (7. – 9.klase) programma (23011112)
 speciālās pamatizglītības (1. – 9.klase) programma izglītojamiem ar mācīšanās traucējumiem (21015611)
 vispārējās vidējās izglītības vispārizglītojošā virziena izglītības programma (31011011)
 vispārējās vidējās izglītības vispārizglītojošā virziena programma (31011012)
 vispārējās vidējās izglītības vispārizglītojošā virziena programma (neklātiene) (31011013)
 vispārējās vidējās izglītības vispārizglītojošā virziena programma (tālmācība) (31011014)

 Vēsture 
Skola atklāta 1987. gada 1. septembrī kā Liepājas Imanta Sudmaļa 8. vidusskola, kas bija vienīgā skola pilsētā, kurā visi 1098 skolēni mācījās pirmajā maiņā.
Pirmais skolas direktors bija Anatolijs Popovs, mācības notika gan latviešu, gan krievu valodā. 
1991. gadā par direktoru kļuva Igors Lukaševičs.
1992./93. m. g. tika uzņemta klase ar lietuviešu valodas novirzienu. Klasē mācījās 6 skolēni, ar katru gadu lietuviešu skolēnu skaits palielinājās un 2000. gadā bija 9. klases izlaidums.
No 1997. līdz 2018. gadam skolas direktore bija Jevgēnija Mickēviča — filozofijas un vēstures skolotāja, no 2018. gada pagaidu direktore ir Anita Kuncīte.
Liepājas 8. vidusskola ar Eiropas Savienības atbalstu īstenoja projektus vides pieejamības uzlabošanai personām ar funkcionāliem traucējumiem, skolas vidi pielāgoja skolēniem ar funkcionālajiem traucējumiem. 

Kad 2019. gadā Liepājas dome pieņēma lēmumu par Liepājas vakara (maiņu) vidusskolas likvidāciju, tās izglītības programmu īstenošanu pārņēma 8. vidusskola.Reorganizētās, slēgtās un dibinātās izglītības iestādes 2019. gadā Izglītības un zinātnes ministrija 2019. gada 2. septembrī
2023. gada 16. novembrī Liepājas 8. vidusskolu pārdēvēja par Liepājas Rietumkrasta vidusskolu. 2026. gadā Liepājas Rietumkrasta vidusskola tiks reorganizēta par Liepājas Rietumkrasta pamatskolu.

 Realizētie projekti 
2000./2001. m. g.— iepazīšanās ar Polijas Bielsko Bialas reģiona kultūras mantojumu, ekoloģijas stāvokli un ekonomiskās attīstības iespējām ES.
2001./2002. m. g. — Lietuvas, Šilutes reģiona kultūrvēsturiskā mantojuma, ekoloģijas, ekonomiskās attīstības iespēju izpēte.
2002./2003. m. g. — politisko un saimniecisko sasniegumu izpēte Berlīnē/Vācijā. 
2003./2004. m. g. — pirmo ES paplašināšanās sasniegumu izpēte politiskajā, saimnieciskajā un ekoloģiskajā sektorā Odertālē pie Polijas — Vācijas robežas.
2002. — 2004. gadā skolēni un skolotāja piedalījās informatīvā izdevuma — žurnāla „Tilts” izdošanā (LVAVP). Projektā piedalījās dažādu tautību jaunieši un izdevumos raksti bija iespiesti latviešu un krievu valodā.
2003. gada 27. martā skolas filiāle organizēja konferenci „Darbs sociālās pedagoģiskās korekcijas klasēs”. Konferencē piedalījās 53 skolotāji no visas Latvijas. Konferences rezultātā tapa A2 tālākizglītības kursa programma. 
2006./2007. m. g. projekta „1945. gads — ceļš uz mieru un brīvību” rezultātā izveidota izstāde ar 22 plakātiem un notikušas izstādes Šilutē sadarbībā ar ārvalstu vidusskolām
2007./2008. m. g. projekts „Vāciešu pēdās Baltijā” 
2007. gada jūlijā Mērsragā notika starptautiska nometne, kuras rezultātā ir izveidota ceļojošā izstāde. Izstādes notikušas Mērsragā, Liepājā, Šilutē, Vesterštedē un Kiricē (Vācija). 
2008./2009. m. g. — projekts „Ūdensresursu izpēte ir visas Eiropas sabiedrības uzdevums”, kuras rezultātā ir izveidota izstāde un materiāli GIS datorprogrammas sistēmā atrodas Vācijā. sadarbojoties ar ārvalstu vidusskolām.
2009./2010.,2010./2011. un 2011./2012.m. g. skolēnu apmaiņa ar Vesteršedes ģimnāziju.
2012./2013.m. g. piedalās Eiropas Savienības projektā "Comenius"
2014./2015.m. g. 3.b klase, sadarbojoties ar klases audzinātāju Vinetu Eglienu un sporta skolotāju Evitu Auniņu, piedalās projektā "Sporto visa klase"

 Skolas nosaukumu maiņa 
 1987. — 1992. Liepājas Imanta Sudmaļa 8. vidusskola
 1992. — 1994. Liepājas 8. vidusskola
 1994. — 1998. Liepājas 8. pamatskola
 1998. — 2023. Liepājas 8. vidusskola, 1998. gadā izveidoja filiāli Atmodas bulvārī 15 Karostā, kas 2007. gada septembrī kļuva par Liepājas Karostas pamatskolu
 Kopš 2023. gada Liepājas Rietumkrasta vidusskola

 Skolas akreditācija 
 1995. gada martā akreditēta līdz 1998. gadam kā pamatskola.
 1998. gada martā akreditēta līdz 2005. gadam kā pamatskola.
 2000. gadā akreditēja vidusskolas mācību programmas.
 2006. gadā akreditēta kā vidusskola līdz 2012. gadam.
 2012. gadā akreditēta kā vidusskola līdz 2018. gadam.

 Skolas tradīcijas 
 Svinīgie pasākumi 
 Zinību diena
 Dzejas dienas
 LR proklamēšana veltītie koncerti
 Žetonu vakars
 Liepājas dzimšanas diena
 Pēdējais zvans 9.un 12. klasēm

 Tematiskie pasākumi 
 Starptautiskā skolotāju diena
 Mārtiņdiena
 “Fukši” — 10.kl.skolēnu iesvētības
 Pārgājiens
 Talka
 Drošības nedēļa
 Sporta nedēļa
 Krāsainā nedēļa
 Vecāku diena
 Skolēnu radošo darbu izstādes
 Ziemassvētku pasākumi
 Projektu un pētniecisko darbu nedēļa
 Mācību priekšmetu nedēļas
 Atvērto durvju diena
 Valentīna dienas nedēļa
 Meteņu nedēļa

 Konkursi 
 “Gada klase” (1.-12.kl.)
 “Dziesmu konkurss Latvijai”
 Konkurss “Erudīts”
 Skatuves runas konkurss “Zvirbulis”
 “Talantu konkurss”
 Liepājas 8.vsk. ZPD ikgadējā konference
 Skolēnu radošo darbu izstādes

 Administrācija 

 Direktori 
 Anatolijs Popovs (1987 — 1990)
 Igors Lukaševičs (1990 — 1997)
 Jevgēnija Mickēviča (1997 — 2018)
 Anita Kuncīte (2018-2023)

 Direktoru vietnieki 

 Marika Daubure — direktores vietniece mācību jomā latviešu, krievu pl. sākumsskolā 1.-4.kl.
 Alla Alandarenko — direktores vietniece mācību jomā krievu pl. pamatskolā 5.-9.kl.
 Anželika Vilsone — direktores vietniece audzināšanas darbā
 Arnis Juzups — direktores vietnieks informātikas jautājumos
 Broņislavs Golubs — direktores vietnieks saimnieciskajos jautājumos

 Skolēnu līdzpārvalde 
Kopš 2006./2007. m. g. Liepājas 8.vidusskolā darbojas Skolēnu līdzpārvalde (SLP), kuras mērķis ir panākt skolēnu un skolas administrācijas interešu saskaņošanu un skolēnu aktīvu iesaistīšanos audzināšanas darbā, mācību procesā un sabiedriskā darba organizēšanā atbilstīgo iemaņu un prasmju apgūšanā. , Skolēnu līdzpārvalde.
Skolēnu līdzpārvaldes uzdevumi ir sadarboties ar skolas administrāciju un pedagogiem, pārstāvēt skolēnu intereses sarunās ar skolas administrāciju un pedagogiem, iesaistīties mācību un sadzīves apstākļu uzlabošanā, risināt sabiedrisko pasākumu organizatoriskos jautājumus, apkopot skolēnu priekšlikumus un tos īstenot sabiedriskās dzīves uzlabošanā, sadarboties ar citu izglītības iestāžu skolēnu padomēm (pieredzes apmaiņā). , Skolēnu līdzpārvaldes nolikums.

Skolēnu līdzpārvaldes prezidenti:
 2007 — 2008 Ance Āboliņa
 2008 — 2010 Līga Kozlovska
 2010 — 2013 Sanda Iesalniece
 2013 — 2014 Elīne Dembska
 2014 — 2015 Diāna Ozoliņa

 Atsauces 

Kategorija:Skolas Liepājā